Bianca e Falliero

context: Rossini va compondre quatre òperes el 1819. Bianca e Falliero és la més conservadora de totes elles, les altres tres eren dramàticament i formal més atrevides. Aquí utilitza el recitatiu secco durant la major part dels diàlegs, i afegeix acompanyament orquestral només per l'èmfasi dramàtic. Les orquestracions, però, són sensibles, amb especial atenció als efectes de diversos timbres i motius de l'orquestra en l'acompanyament. El seu ús del cor és extens, està molt involucrat en l'acció del drama i forma una part integral de tots els grans números musicals. Aquest èmfasi en el cor afegeix sumptuositat al llenguatge vocal en general, que està molt adornada i plena de matisos i delicadesa. El seu llenguatge vocal també mostra virtuosisme vocal i sonoritats riques. És aquest estil ricament adornat que va atreure el foc dels crítics, tècnica que va arribar al seu ple floriment a Semiramide, i al triomf etern del compositor.[6]
qas: answers: text: quatre
question: Quantes òperes va compondre Rossini el 1819?

answers: text: Bianca e Falliero
question: Quina òpera de les quatre que va compondre Rossini al 1819 és la més conservadora?

answers: text: el recitatiu secco
question: Què utilitza Rossini en Bianca e Falliero durant la major part dels diàlegs?

answers: text: només per l'èmfasi dramàtic
question: On afegeix Rossini acompanyament orquestral a Bianca e Falliero?

answers: text: sumptuositat
question: Què afegix al llenguatge vocal l'èmfasi posat en el cor?

context: Amb Bianca e Falliero es torna a les obres fragmentades i disperses. El tema estava tret de Il conte Carmagnola, de Manzoni, i malgrat que el llibret va ser proporcionat per Felice Romani, el llibretista líder a La Scala, no va resultar ser un millor llibret.[2] La història està ambientada al segle xvii a Venècia en un període de conflicte amb Espanya. A diferència del melodrama francès Blanche et Montcassin d'Arnault, conscient dels censors de Milà, Romani va plantejar un final feliç.[3] No és clar si el canvi de final tràgic per feliç fou per raons de la censura del govern d'Àustria o per requisits purament de virtuosisme artístic, com ara el desig de concedir a la primadonna de brillar al bell final (Teco io resto: in te rispetto). Era de fet la inserció del mateix fantasiós i pirotècnic rondó final d'Elena, bastant usual del moment, que va permetre Isabella Colbran d'«incendiar» el San Carlo al final de La donna del lago.[4]
qas: answers: text: Felice Romani
question: Qui va proporcionar el llibret de Bianca e Falliero?

answers: text: al segle xvii a Venècia en un període de conflicte amb Espanya
question: En què està ambientada la història de l'òpera?

answers: text: la inserció del mateix fantasiós i pirotècnic rondó final d'Elena
question: Què va permetre Isabella Colbran d'«incendiar» el San Carlo al final de La donna del lago?

answers: text: per raons de la censura del govern d'Àustria o per requisits purament de virtuosisme artístic
question: Per quin motiu es va canviar el final tràgic per final feliç a Bianca e Falliero?

context: S'estrenà al Teatro alla Scala de Milà el 26 de desembre de 1819, amb una rebuda del públic que no va destacar especialment, com en tantes altres òperes de Rossini. Però es va anar consolidant i va arribar a ser representada en trenta-nou funcions consecutives, tot i que els crítics van acusar al compositor d'excessius ornaments en l'escriptura vocal i de manca de música original. Tampoc va agradar la presumpta barreja entre gèneres bufo i seriós. Però aquestes objeccions recurrents no impedien que el públic se sentís fascinat amb la música de Rossini.[5]
qas: answers: text: 26 de desembre de 1819
question: Quan s'estrenà l'òpera al Teatro alla Sacala de Milà?

answers: text: no va destacar especialment
question: Com va ser la rebuda del públic en l'estrena de l'òpera a Milà?

answers: text: trenta-nou
question: Quantes funcions consecutives va arribar a ser representada l'òpera?

answers: text: d'excessius ornaments en l'escriptura vocal i de manca de música original
question: De què van acusar els crítics al compositor?

answers: text: bufo i seriós
question: Quins gèneres es barregen en l'òpera?

context: Contanero ofereix la seva filla Bianca en matrimoni a Capellio, membre d'un clan rival, per segellar la reconciliació entre les dues famílies enemistades des de fa temps. Bianca, tanmateix, està enamorada de Falliero, del qual corre el rumor que ha mort en la defensa de Venècia en contra d'una amenaça militar. Ella canta el seu amor per aquest jove general (cavatina: Della rosa il bel vermiglio). Quan Falliero torna de la guerra, Bianca es rebel·la contra els plans del seu pare per a ella, Contanero llavors amenaça d'arruïnar Falliero. La cerimònia del casament comença, però Bianca es nega a casar-se amb Capellio i a signar el contracte, llavors Falliero arriba en plena cerimònia.
qas: answers: text: per segellar la reconciliació entre les dues famílies enemistades des de fa temps
question: Per què ofereix Contanero la seva filla en matrimoni a Capellio?